АВАР МАЦI
Ассаламу г1алайкум,
Аваразул миллат мац1,
Адаб кьоч1ое лъураб,
Ахир рокьуе гьеч1еб:
Аххан кини к1ик1арал
Албаназул наслаби 
Агьан куч1дул ах1арал 
Азиялъул бах1арзал.
 
Ассаламу г1алайкум,
Аваданаб авар халкъ, 
Африкалъул х1анч1аз
Август т1амулел т1огьал:
Ахада, гъварилъуда
Анц1- анц1 хъудулел лъарал
Айгъир квач1ида ч1арал
Ах1улгох1алъул т1огьал.
 
Ассаламу г1алайкум,
Аваразул лебаллъи,-
Амузгиязул хвалчен.
Ахъбердиласул рачлихъ
Армяназул пашманлъи
Арарат мег1ер буго
Аваразул пашманлъи
Авар мац1 лъач1ел лъимал.

#аварский_язык #аварская_культура #аварская_литература #Расул #Гамзатов #Расул_Гамзатов